b'\n_START_ARTICLE_\nOsmo Kontula\n_START_PARAGRAPH_\nOsmo Johannes Kontula (s. 27. kes\xc3\xa4kuuta 1951 Luum\xc3\xa4ki) on tutkimusprofessori V\xc3\xa4est\xc3\xb6liiton V\xc3\xa4est\xc3\xb6ntutkimuslaitoksella. H\xc3\xa4n on my\xc3\xb6s Helsingin yliopiston valtiotieteellisen tiedekunnan dosentti ja Sydneyn yliopiston kunniaprofessori. Aiemmin h\xc3\xa4n ty\xc3\xb6skennellyt Helsingin yliopiston kansanterveystieteen laitoksen apulaisprofessorina 1996\xe2\x80\x931997, Oikeusministeri\xc3\xb6n rikoksentorjunnan neuvottelukunnan erikoistutkijana 1995, Helsingin yliopiston kansanterveystieteen laitoksen projektijohtajana 1991\xe2\x80\x931994, Suomen Akatemian tutkimusassistenttina 1986\xe2\x80\x931990 ja Oikeuspoliittisen tutkimuslaitoksen tutkijana 1985._NEWLINE_H\xc3\xa4nen asiantuntemuksensa kattaa seksologian, seksuaalitutkimuksen, seksuaali- ja lis\xc3\xa4\xc3\xa4ntymisterveyden, kulttuurierot seksuaaliasioissa, seksuaalikasvatuksen ja nuorten seksin, parisuhdeasiat, perhe- v\xc3\xa4est\xc3\xb6- ja seksuaalipolitiikan ja v\xc3\xa4est\xc3\xb6nkehitykseen ja syntyvyyteen liittyv\xc3\xa4n demografian sek\xc3\xa4 huumetutkimuksen._NEWLINE_Kontula on tunnettu Elina Haavio-Mannilan kanssa tekemist\xc3\xa4\xc3\xa4n suomalaisten seksiel\xc3\xa4m\xc3\xa4\xc3\xa4 k\xc3\xa4sittelevist\xc3\xa4 tutkimuksista.'